Document ID: 31996D0552

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Σεπτεμβρίου 1996 για την έγκριση του προγράμματος εξάλειψης της κλασικής πανώλης των αγριόχοιρων στο Βραδεμβούργο και Mecklenburg-Δυτική Πομερανία, που έχει υποβληθεί από τη Γερμανία, και για την κατάργηση της απόφασης 93/617/ΕΚ (Το κείμενο στη γερμανική γλώσσα είναι το μόνο αυθεντικό) (96/552/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 6α παράγραφος 3,
Εκτιμώντας:
ότι, με την απόφαση 93/617/ΕΚ (2), η Επιτροπή ενέκρινε το πρόγραμμα για την εξάλειψη της κλασικής πανώλης των αγριόχοιρων στο Mecklenburg-Δυτική Πομερανία, Κάτω Σαξωνία και Ρηνανία-Παλατινάτο που έχει υποβληθεί από τη Γερμανία 7 ότι το εν λόγω πρόγραμμα τροποποιήθηκε από την απόφαση 95/297/ΕΚ της Επιτροπής (3) 7
ότι οι γερμανικές αρχές με γνώμονα την εξέλιξη της κλασικής πανώλης των αγριόχοιρων υπέβαλαν ένα νέο πρόγραμμα εξάλειψης της ασθένειας 7
ότι το εν λόγω πρόγραμμα λαμβάνει υπόψη το γεγονός ότι ο ιός της κλασικής πανώλης των χοίρων δεν έχει εντοπισθεί εδώ και δώδεκα μήνες στους αγριόχοιρους της Κάτω Σαξωνίας και Ρηνανίας-Παλατινάτου, και ότι ο ιός εμφανίζεται στους αγριόχοιρους του Βραδεμβούργου και Mecklenburg-Δυτικής Πομερανίας 7
ότι το πρόσφατα υποβληθέν πρόγραμμα που καλύπτει ορισμένες περιοχές του Βραδεμβούργου και Mecklenburg-Δυτικής Πομερανίας έχει εξετασθεί και είναι σύμφωνο προς τις διατάξεις της οδηγίας 80/217/ΕΟΚ 7
ότι το πρόσφατα υποβληθέν σχέδιο περιέχει μέτρα που εξασφαλίζουν ότι από μία περιοχή που ορίζεται ως μολυσμένη, σύμφωνα με τις διατάξεις του άρθρου 6α παράγραφος 3 της οδηγίας του Συμβουλίου 80/217/ΕΟΚ, η Γερμανία δεν θα αποστέλλει στα άλλα κράτη μέλη:
- ζώντες χοίρους πριν από την παρέλευση δωδεκάμηνης περιόδου μετά την τελευταία απομόνωση του ιού της κλασικής πανώλης των χοίρων σε άγριους χοίρους,
- κρέας προέλευσης άγριων χοίρων πριν από την παρέλευση 24μηνης περιόδου μετά την τελευταία απομόνωση του ιού της κλασικής πανώλης των χοίρων σε άγριους χοίρους 7
ότι η απόφαση 93/617/ΕΚ της Επιτροπής για λόγους σαφήνειας πρέπει να καταργηθεί 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το πρόγραμμα εξάλειψης της κλασικής πανώλης των αγριόχοιρων στο Βραδεμβούργου και το Mecklenburg-Δυτική Πομερανία που υποβλήθηκε από τη Γερμανία.
Άρθρο 2
Η Γερμανία θέτει σε ισχύ τις νομικές, κανονιστικές και διοικητικές διατάξεις για την εφαρμογή της τροποποίησης του προγράμματος που αναφέρεται στο άρθρο 1.
Άρθρο 3
Ο παρών κανονισμός καταργεί την απόφαση 93/617/ΕΚ.
Άρθρο 4
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 6 Σεπτεμβρίου 1996.

Labels: 20
18
6